ဢွင်ႇမူဝ်းၺူဝ်ႇ

တွၵ်ႇတႃႇ ဢွင်ႇမူဝ်းၺူဝ်ႇ ၼႆႉ ပဵၼ်ၸဝ်ႈပၢႆးမိူင်း မိူင်းမျၢၼ်ႇမႃႇၵေႃႉၼိုင်ႈသေ၊ ပဵၼ်ၽူႈဢၼ်တိုၵ်ႉႁၢပ်ႇပုၼ်ႈၽွင်း ၸွမ်ၽွင်းလူင် တီႈ ၸႄႈတိူင်းမၵူၺ်း ၶႃႈဢေႃႈ။ မိူဝ်ႈ ပၢင်လိူၵ်ႈတင်ႈၵူႈထၢၼ်ႈ 2015 ၼၼ်ႉ လုၵ်ႉတီႈ ဢမျူဝ်းတႃးတီႇမူဝ်ႇၶရေႇၸီႇဢၽွႆႉၶျူၵ်ႉ သေ ၶဝ်ႈၶႄႉၶဵင်ႇလႄႈ မိူဝ်ႈပီ 2016 ၼၼ်ႉ လႆႈၶိုၼ်ႈပဵၼ် ၸွမ်ၽွင်းလူင်မႃးယူႇယဝ်ႉ။

 ၸၢတ်ႈပၢၼ်မိူဝ်ႈၸဝ်ႉ လႄႈ ပၢႆးပႆႇၺႃႇ 
တွၵ်ႇတႃႇဢွင်ႇမူဝ်းၺူဝ်ႇလႆႈ လႆႈႁပ်ႉဢဝ် ၸုမ်ႈၶူးမေႃယႃမႃးတီႈ ၸၼ်ႉၸွမ်ပၢႆးမေႃယႃ တႃႈၵုင်ႈ မိူဝ်ႈပီ 1982 ၼၼ်ႉသေ မိူဝ်ႈပီ 1984 ၼၼ်ႉ တႄႇပိုတ်ႇၽုၺ်ႇႁွင်ႈယႃသုၼ်ႇတူဝ်မႃးယဝ်ႉ။

 ပၢင်လိူၵ်တင်ႈ မိူဝ်ႈဢွၼ်တၢင်း 
မၼ်းၼႆႉ မိူဝ်ႈ ပၢင်လိူၵ်ႈတင်ႈၵူႈထၢၼ်ႈ 1990 ၼၼ်ႉ လႆႈႁူဝ်ၼပ်ႉသဵင် ၇၄% သေၵေႃႈ လႆႈဢွင်ႇပႄႉမႃးယဝ်ႉ။ ၵူၺ်းၵႃႈဝႃႈ ထိုင် ပီ 1998 ၼႂ်းၵႃႈ တႅၼ်းၽွင်း ဢမျူဝ်းတႃးတီႇမူဝ်ႇၶရေႇၸီႇဢၽွႆႉၶျူၵ်ႉ ၸိူဝ်းထုၵ်ႇထိင်းၶမ်ဝႆႉၼၼ်ႉ ၶဝ်ႈပႃးမၼ်းၵေႃႉၼိုင်ႈယဝ်ႉ။ ပီ 2001 ၶိုၼ်းလွတ်ႈဢွၵ်ႇမႃးသေ မိူဝ်ႈ ပၢင်လိူၵ်ႈတင်ႈၵူႈထၢၼ်ႈ 2012 ၼၼ်ႉ လႆႈထုၵ်ႇလိူၵ်ႈတၢင်ႇပဵၼ် တူဝ်တႅၼ်း လုမ်းတႅၼ်းၽွင်းၵူၼ်းမိူင်းမႃးယဝ်ႉ။

 ပၢင်လိူၵ်ႈတင်ႈ 2015 
မိူဝ်ႈပၢင်လိူၵ်ႈတင် 2015 ၼၼ်ႉ လုၵ်ႉတီႈ ၸႄႈဝဵင်းပႂိၼ်ႉၽျူႇသေ ၶဝ်ႈၶေႉၶဵင်ႇလႄႈ လႆႈထုၵ်ႇလိူၵ်ႈတၢင်ႇမႃးယဝ်ႉ။ ပီ 2016 ၼၼ်ႉ ထုၵ်ႇမၵ်းမၼ်ႈပၼ်ၵၢၼ်ပဵၼ် ၸွမ်ၽွင်းလူင် ၸႄႈတိူင်းမၵူၺ်းယဝ်ႉ။

ၽိုၼ်ဢိင်

ပိူင်ထၢၼ်ႈ:ၵူၼ်းၸိူဝ်းတိုၵ်ႉမီးဢႃႇယု
ပိူင်ထၢၼ်ႈ:ၸဝ်ႈပၢႆးမိူင်း မိူင်းမျၢၼ်ႇမႃႇ
ပိူင်ထၢၼ်ႈ:ၽွင်းလူင် မိူင်းမျၢၼ်ႇမႃႇ